3. ΝΟΜΟΘΕΤ. ΔΙΑΤΑΓΜΑ υπ΄αριθ. 2204 της 15/15 Αυγ. 1952 Περί διακανονισμού ιδιωτικών εις χρυσόν και εις εξωτερικόν συνάλλαγμα δανείων. Άρθρ.1.-1.Η δια του άρθρ. 2 του δια του Νόμ. 1586/50 κυρωθέντος υπ’ αριθ. 1318/49 Α.Νόμου επιβαλλομένη αναστολή εξυπηρετήσεως των εις α τούτο αναφέρεται δανείων, παρατείνεται μέχρι της 30 Ιουν. 1954. 2.Μέχρι της χρονολογίας ταύτης περιορίζεται δυνάμει του παρόντος, ως προς τα μη Κρατικά δάνεια, η ισχύς της απαγορευτικής διατάξεως του άρθρου δευτέρου του Νόμου 1586/50. 3.Δια Β.Δ/των εκδιδομένων τη προτάσει των Υπουργών Συντονισμού και Οικονομικών, μετά σύμφωνον γνώμην της Νομισματικής Επιτροπής, επιτρέπεται περιορισμός του εν ταις προηγουμέναις παραγράφοις αναφερομένου χρόνου. Δια των αυτών ή ετέρων Δ/των επιτρέπεται ωσαύτως ο καθορισμός, ενεργούμενος άνευ δεσμεύσεως εκ των υφισταμένων σχετικών συμβατικών ή ετέρων διατάξεων, των εν γένει όρων υφ’ ους, υποχρεωτικώς διά τε τους οφειλέτας και τους πιστωτάς, από χρονολογίας δε ορισθησομένης δια των ίδιων Δ/των, θα πραγματοποιήται η εξυπηρέτησις των δανείων εις α αναφέρονται ταύτα. .177. 26.Γ.β.3 Τραπεζιτικά δάνεια σε χρυσό κλπ. Άρθρ.2.-1.Προκειμένου περί του εις λίρας Αγλλίας, υπό την εγγύησιν του Κράτους, ομολογιακού δανείου της Α.Ε. Χημικών Προϊόντων και Λιπασμάτων, η κατά τ’ ανωτέρω παρατεινομένη αναστολή ισχύει μέχρι 31.12.1952. 2.Δια Β.Δ/τος, εκδοθησομένου μετά σύμφωνον γνώμην της Νομισματικής Επιτροπής, τη προτάσει των Υπουργών Συντονισμού και Οικονομικών, θέλουσι καθορισθή υποχρεωτικώς δε δια την οφειλέτιδα Εταιρείαν και τους κομιστάς, οι εν γένει όροι υφ’ ους το εν λόγω δάνειον θέλει εξυπηρετηθή, καθοριζομένης και της χρονολογίας ενάρξεως εφαρμογής αυτών. Άρθρ.3.-Εν τω δια των Β.Δ/των περί ων τα άρθρ. 1 και 2 του παρόντος νόμου καθορισμώ των όρων διακανονισμού περιλαμβάνεται πάσα περίπτωσις του χρόνου της εξοφλήσεως, μειώσεως του επιτοκίου, καθορισμού των νομισμάτων εις α θα ενεργήται η εξυπηρέτησις και η εξόφλησις, αδιαφόρως του αν ταύτα πάντα κατά διάφορον ορίζονται τρόπον δια των σχετικών συμβάσεων. Άρθρ.4.-1.Προκειμένου περί των εν τω άρθρ. 3 του Α.Ν. 1318/49 κυρωθέντος δια του Νόμ. 1586/50 αναφερομένων δανείων περιλαμβανομένων και των απ’ ευθείας παρά της HELLENIC AND GENERAL TRUST LTD. χορηγηθέντων, δια Β.Δ/τος, εκδοθησομένου εντός διμήνου από της ενάρξεως της ισχύος το παρόντος, μετά σύμφωνον γνώμην της Νομισματικής Επιτροπής, τη προτάσει των Υπουργών Συντονισμού και Οικονομικών, θέλουσι διακανονισθή οι όροι εν γένει της εξυπηρετήσεως και εξοφλήσεως των εν λόγω δανείων. Δια του αυτού Δ/τος επιτρέπεται όπως: α)παρασχεθή εις την Εθνικήν Τράπεζαν της Ελλάδος η δυνατότης επαναδανεισμού εις ο αρχικώς εχορηγήθησαν νόμισμα των επιστρεφομένων εκάστοτε εκ κεφαλαίου ποσών των αυτών δανείων, ως και των τυχόν πωλήσεων μετοχικών ή ομολογιακών τίτλων ιδιοκτησίας της HELLENIC AND GENERAL TRUST LTD., η εκ μερισμάτων και τοκομεριδίων ή άλλων απαιτήσεων και εισπράξεων αυτής, β)επιτραπή η προσωρινή επένδυσις των εις την διάθεσιν αυτής υπολοίπων δραχμών εις αμέσως ρευστοποιησίμους αξίας εν Ελλάδι, γ)επιτραπή η εις Λίρας Αγγλίας μετατροπή (TRANSFERT) των εκάστοτε καταβαλλομένων ως άνω τόκων των αυτών δανείων και δ)επιτραπή η εκ των ανωτέρω εισπράξεων κάλυψις των δαπανών τας οποίας συνεπάγεται η λειτουργία των εν Αθήναις γραφείων της HELLENIC AND GENERAL TRUST LTD. 2.Μέχρι της λήξεως του ως άνω διμήνου παρατείνεται η δια του Α.Νόμ. 1318/49 προβλεπομένη αναστολή της εξυπηρετήσεως των εν τω παρόντι άρθρω αναφερομένων δανείων. Άρθρ.5.-Δικαστικαί ενέργειαι οιουδήποτε περιεχομένου εκδηλωθείσαι από 1ης Ιουνίου μέχρι της ενάρξεως της ισχύος του παρόντος νόμου από μέρους πιστωτών απασών των περιπτώσεων των εν τω παρόντι νόμω αναφερομένων δανείων κατά των υποχρέων προς εξόφλησιν τούτων διακόπτονται εις ο σημείον, αρχομένης της ισχύος του παρόντος, ευρίσκονται. Άρθρ.6.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 